Klaus Iohannis, despre fondurile alocate României de UE: Pentru a atrage aceşti bani, e nevoie de un plan naţional.
Klaus Iohannis a susţinut o declaraţie de presă la Palatul Cotroceni, în legătură cu pachetul financiar alocat României de Comisia Europeană. Președintele Romaniei a spus că Executivul lucrează la un plan pentru atragerea fondurilor. Pentru a atrage aceşti bani, e nevoie de un plan naţional, spune el.
Klaus Iohannis a avut la Palatul Cotroceni o şedinţă pe tema fondurilor europene cu Prim-ministrul României, Ludovic Orban, Viceprim-ministrul Raluca Turcan, Ministrul Finanţelor Publice, Florin Cîţu, şi Ministrul Fondurilor Europene, Marcel Boloş.Vezi care au fost principalele declaraţii: Trebuie ca de data aceasta să fim pregătiţi să atragem aceşti bani.Al doilea pachet financiar, de 34 de miliarde de euro, sunt destinaţi ameliorării crizei, măsurilor de întărire a economiei, ca să îşi revină repede din acest şoc provocat de pandemie.O parte din aceşti bani e posibil să fie disponibili din 2020. Trebuie să prezentăm Comisiei acest plan de relansare al economiei. Lucrăm la acest plan de câteva luni.Acestea au fost veştile bune pe ziua de azi. Dar azi a fost prima zi cu peste 1.000 de noi cazuri de infectare. Avem şi o lege a carantinei. Dar nicio lege nu opreşte boala.